
Stagii de studiu ERASMUS+
anul universitar 2026-2027


	Vă aducem la cunoștință lansarea selecției pentru stagii de studiu de lungă și scurtă durată în cadrul programului Erasmus+. 

Cuantumul pentru mobilitățile Erasmus+ de studiu de lungă durată este de:
· 674 Euro/lună pentru Austria, Belgia, Cipru, Danemarca, Grecia, Germania, Finlanda, Franța, Irlanda, Italia, Islanda, Liechtenstein, Luxemburg, Norvegia, Malta, Marea Britanie, Olanda, Portugalia, Spania, Suedia;
· 606 Euro/lună pentru Bulgaria, Croația, Cehia, Estonia, Letonia, Lituania, Macedonia, Polinia, Serbia, Slovacia, Slovenia, Ungaria, Turcia. 

Cuantumul pentru mobilitățile Erasmus+ de studiu de scurtă durată este de:

[image: ]La sumele de mai sus se adaugă grantul pentru distanța  de  călătorie”  ce reprezintă  grantul pentru deplasarea atât înspre locul desfășurare a activității, cât și retur. 
Pentru studenţii și proaspăt absolvenții cu oportunităţi reduse care efectuează o mobilitate de studiu sau de plasament de lungă durată, la granturile pentru sprijinul individual de mai sus se adaugă suma suplimentară („top-up”) de 250 euro/lună. 
Studenții și proaspăt absolvenții cu oportunităţi reduse care efectuează mobilități fizice de scurtă durată: la granturile pentru sprijin individual din tabelul de mai sus se adaugă suma suplimentară („top-up”) de:
· 100  euro  (o  singură  contribuție)  pentru  mobilitățile  cu  durată  totală  de  activitate cuprinsă între 5-14 zile;
· 150  euro  (o  singură  contribuție)  pentru  mobilitățile  cu  durată  totală  de  activitate cuprinsă între 15-30 zile.
Participanții la mobilitatea studenților care optează pentru a utiliza mijloace de transport din categoria „non-green travel” pentru efectuarea deplasării pot primi până la maximum 2 zile de sprijin individual suplimentar (pentru o zi de transport înainte de activitate și o zi de transport după activitate) necesare efectuării călătoriei dus – întors, iar cei care optează pentru a utiliza mijloace de transport din categoria „green travel” pentru efectuarea deplasării pot primi până la maximum 6 zile de sprijin individual suplimentar pentru zilele de transport necesare efectuării călătoriei dus-întors.
Durata unei mobilități de studiu de lungă durată corespunde cu durata semestrului de la universitatea gazdă (inclusiv prima sesiune de examene). Durata minimă a unei mobilități de studiu de scurtă durată este între 5 și 30 zile de activitate în format fizic, la care se adaugă o componentă virtuală (obligatorie pentru ciclurile de studiu Licență și Master și opțională pentru ciclul de studiu Doctorat).

Candidații pentru mobilitățile de studiu trebuie să îndeplinească următoarele criterii de eligibilitate:
· să aibă cetățenie română și să fie înmatriculați ca studenți ai ANIMV la unul din programele de studii universitare de licență,  masterat sau doctorat;
· să fi promovat toate formele de verificare planificate anterior înscrierii la procesul de selecție;
· să aibă media generală de studii la momentul selecției minim 7;
· să nu fie înregistrați cu abateri disciplinare în ultimele 6 luni;
· să aibă achitate toate obligațiile financiare, în cazul studenților cu taxă;
· să cunoască o limbă străină, nivel minim B1, conform  Cadrului  European  Comun  de  Referință  pentru  Limbi,  printr-o  testare lingvistică pe care o vor susține în ANIMV sau printr-un certificat cu recunoaștere internațională;
· să obțină minimum nota 7 la interviul susținut în cadrul selecției;
· studenții și doctoranzii în ani terminali pot participa numai la selecțiile pentru stagii care se desfășoară în același an academic în care are loc selecția;[footnoteRef:1] [1:  Studenții și doctoranzii din anii terminali selectati până la sfârșitul ultimei sesiuni de evaluare din ultimul an de studiu, respectiv până la data susținerii publice a tezei de doctorat, pot efectua stagii de practică care au loc în primul an de după absolvire.] 

· studenții din anul I pot participa indiferent de momentul selecției;





Nu pot participa la selecție:
· studenții și doctoranzii în ani terminali, dacă selecția are loc în anul academic precedent celui în care urmează să se desfășoare stagiul Erasmus pentru care candidează;
· doctoranzii beneficiari ai unei burse din fonduri europene;
· beneficiarii unor alte programe cu finanțare europeană;
· studenții înmatriculați la alte instituții de învățământ superior și neînmatriculați la zi în Academia Națională de Informații „Mihai Viteazul”;
· studenții cu abateri disciplinare în ultimele 6 luni. 

Pentru înscrierea la selecția pentru mobilități de studiu, candidații vor trimite la adresa erasmus@animv.ro, până la data de 23.11.2026, următoarele documente, în format electronic:  
· cerere de înscriere la concursul de selecție aprobată de către Decanul Facultății;
· scrisoare de intenție/motivație (1 pagină);
· Curriculum Vitae în format Europass;
· copie după actul de identitate;
· atestat/certificat care atestă un nivel de cunoaștere a unei limbi de circulație internațională de minim B1, dacă este cazul;
· situația școlară de la nivelul/nivelele de studiu deja promovate (copii după foaia matricolă și diploma obținută la nivel licență și master, după caz);
· extrasul din foaia matricolă de la nivelul de studiu la care este înmatriculat candidatul la momentul selecției nu va fi solicitat de către candidat, ci va fi eliberat de Secretariatul ANIMV și anexat la dosar. 

Dosarele incomplete vor fi declarate respinse. 

[bookmark: _GoBack]Ședința de informare cu privire la accesarea mobilităților de studiu Erasmus+ se va ține în data de 12.11.2026, ora 16.00, prin intermediul platformei Google Meet, conform invitaţiilor transmise studenţilor pe conturile de animv.eu.

